**Hodnotenie žiakov 2. stupňa v I. polroku**

**šk. roka 2020/2021**

1. V priebežnom i celkovom hodnotení žiakov sa prihliada predovšetkým na osobitosti, možnosti a individuálne podmienky na domácu prípravu počas prerušenia vyučovania na školách. Hodnotenie je súhrnom za celý polrok počas prezenčnej i dištančnej formy výučby.
2. **V piatom až deviatom ročníku základnej školy sa celkové polročné hodnotenie realizuje formou klasifikácie** v predmetoch **slovenský jazyk, anglický jazyk, nemecký jazyk, ruský jazyk, matematika, fyzika, chémia, biológia, geografia, dejepis, občianska náuka.**

Prospech žiaka sa v uvedených vyučovacích predmetoch klasifikuje stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný.

1. Vo všetkých vyučovacích predmetoch 2. stupňa, v ktorých počas prerušenia vyučovania nebolo možné naplniť ciele predmetu kvalitnou/ plnohodnotnou realizáciou sa v celkovom hodnotení uvedie slovo **absolvoval/a.** Ide o predmety hudobná výchova, telesná a športová výchova, výtvarná výchova, technika, informatika, etická a náboženská výchova, regionálna výchova.
2. **V špeciálnej triede nebudú žiaci klasifikovaní v predmetoch:**

* náboženská výchova
* etická výchova
* hudobná výchova
* výtvarná výchova
* telesná a športová výchova
* technika
* pracovné vyučovanie
* občianska náuka
* rozvoj čitateľskej gramotnosti

1. Ak pre **závažné objektívne príčiny,** napr. z dôvodu nedostatočných podkladov k hodnoteniu alebo izolácie žiaka z dôvodu choroby a iných, nemožno žiaka hodnotiť v riadnom termíne v prvom polroku, túto skutočnosť prerokuje pedagogická rada a žiak sa za prvý polrok v riadnom termíne nehodnotí.

Riaditeľ základnej školy určí na jeho hodnotenie **náhradný termín**, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka. Tohto žiaka možno hodnotiť na základe komisionálnej skúšky alebo získaním podkladov k hodnoteniu. Podkladom môžu byť projekty, riešenia komplexných úloh alebo samostatné práce spracované žiakmi.

1. Ak
2. žiak základnej školy nesplnil požiadavky učiteľa v rámci dištančného vzdelávania zo **subjektívnych príčin napr. neodovzdanie úloh alebo žiadna účasť na dištančnom vzdelávaní bez ospravedlnenia** a iné,
3. konanie žiaka písm. a) bolo prerokované na pedagogickej rade za 1. štvrťrok,
4. zákonní zástupcovia žiaka boli preukázateľne informovaní o nesplnení požiadaviek podľa písm. a) a zlepšenie nenastalo,

je klasifikovaný známkou **nedostatočný**, hodnotený **slovne** s vyjadrením nesplnenia cieľov v neklasifikovanom vyučovacom predmete alebo bol hodnotený **podľa §18 ods. 10 vyhlášky Ministerstva školstva č. 320/2008 Z.z. o základnej škole** slovom „neabsolvoval“

1. Pri celkovom hodnotení **rešpektujeme Metodický pokyn na hodnotenie a klasifikáciu č. 22/2011 a 2011 a Usmernenie k priebežnému hodnoteniu a celkovému hodnoteniu žiakov základných škôl v školskom roku 2020/2021 počas mimoriadnej situácie a núdzového stavu vyhláseného v súvislosti s ochorením COVID-19 zo 6.12. 2020.**
2. Pri celkovom polročnom hodnotení predmetov bude učiteľ prihliadať na prácu žiaka počas celého 1. polroka, teda aj počas dištančného vzdelávania.

PhDr. Róbert Berta, MBA

riaditeľ školy